
Cross Pairty Curn on the 
Scots Leid Breardit. 

ON Wadensday 22 November the 
Cross Pairty Cum on the Scots Leid 
wis breardit in the Scots 
Pairlament's Comatee Rm 2 at 
George IV Brig. Wi the Anniesland 
by-election bein hauden the neist 
day, aboot a dizzen MSP's lat it be 
kent they war intrestit in the curn 
an sent thair apologies for no bein 
thare. The fower MSP's that tendit 
the forgaitherin wis Irene 
McGugan, Cathie Peattie, Mike 
Russell an Colin Campbell. Wi 
aboot 35 fowk at the forgaitherin, 
maist o the Scots language curns, 
organisations an upsteerers wis tae 
the fore wi fore-speakers frae the 
Scots Leid Associe, SLRC, SNDA, 
Scottish Airts Cooncil, Saltire 
Society, Scots Tung, Scotsoun , 
Merlin Press an ithers. 

It wis greed the ettles o the curn 
wad be "Tae forder the cause o 
Scots, tell maimbers (MSP's) o the 


it's proponed the Scottish Executive 
wad leuk intae seein hou wyce it 
micht be tae hae a Centre For The 
Languages of Scotland. This wad 
kivver Gaelic an the byleids o Scots 
an tak in the Scottish National 
Dictionar. Shuid we pey onie tent 
tae the fack that unner ACTIONS, 
the SNDA is mintit on its lane but 
on the page afore, the centre 
proponed bi the univairsities wis 
tae fend a hame for the muckle 
graith hauden on the languages bi 
sindrie bodies, includin the SNDA 
uphaudit bi SAC, an the Dictionar o 
the Aulder Scottish Tongue, 
uphaudit bi the univairsities? Daes 
this mean that it's aw richt for the 
SE tae owerset the SNDA siller 
frae the SAC tae the proponed new 
Language Centre but the'r nae wey 
it's gaun tae pey for the DOST an 
lat the scant sillered univairsities 
aff the cleek? 

A guid wheen watter haes gaed 
ablow the brig syne the Creating 
our future document wis furthset. 
Wi the suddent doolsome daith o 



"Mony thanks fir yer letter aboot 
the new reddin up o Murdoch's 
Green, Musselburgh and the 
possibility o a walcome sign in the 
guid Scots Tongue. 

A'll pit this maitter afore the nixt 
meetin o the officers warking 
group whaur dealing wa this 
projeck when they meet at the 
end o this month. 










cultur an heirship o the language, 
an pynt oot the want o onie 
ongauns necessar for the uphaud o 
Scots." 

Some o the pynts brocht oot bi the 
forgaitherin wis that if the Scots 
language wis tae be hained, it haed 
tae be gien a muckle sicht mair 
siller nor it haes seen or noo. Scots 
shuid be gien a heize frae Pairt II 
tae Part III o the European Charter 
for Regional or Minority Leids wi 
aw the richts that gauns alang wi't. 
Mair uphaud for the leid in 
eddication an braidcastin tae fend 
the likes o mair bairns’ buiks in 
Scots, re-eddication o teachers an 
TV programs in Scots includin 
bairns' cartoons dubbed intae Scots. 
Scots tae tak its place alang wi 
English an Gaelic on the signage 
for the new pairlament biggin at 
Holyrood. The pairts o the Kist that 
wis noo oot o prent shuid be re- 
prentit an aw raicent internaitional 
laws anent linguistic freedom shuid 
be leukit intae tae see gin oor leid 
cuid git onie betterment oot o 
thaim. 

The neist forgaitherin wis proponed 
for 3 It Januar 2001 an the nicht 
feinisht aff wi some braw guid 
sangs, poems an a readin frae "But 
n Ben A-Go-Go" 


£ Hertie Yule - Guid New 
Year 


ooo 


Gaun Yersel 
But n Ben A-Go-Go! 

THE first edeetion o Matthew Fitt’s 
buik haes been selt oot an the 
saicont ane wis lenched at 


wir First Meenister, the umquhile 
Donald Dewar, owerance for 
cairiein oot whit's proponed in the 
document is raxed ower frae Rhona 
Brankin as Depute Meenister for 
Cultur an Sport tae Allan Wilson as 
Depute Meenister for Sport an 
Cultur. Nae prizes for seein hou 
cultur haes come doon in the warld 
in compare wi sport. It's ower airlie 
tae tell gin Allan Wilson, wi Sam 
Galbraith as his maister, will be 
onie mair hertie tae the Scots leid 
nor Rhona Brankin wis but we can 
aye howp. 

If the final ootcome o Creating our 
future leaves Scots wi mair or less 
the same 9p a heid that it haes the 
noo in compare wi Gaelic's £147 a 
heid, is thair gaun tae be onie better 
for us in bein thrummelt intae a 
wee neuk ablow the stair in a centre 
hoatchin wi ful time Gaelic 
offeecials? 

We hear tell the Scottish Executive 
haed pit by £7m for the Scottish 
Airts Cooncil tae cairie oot the hail 
cultural strategy program frae the 
document but the wis sic a muckle 
stushie an heckle ower it they haed 
anither thocht an eikit anither 
film. This gies the SAC aboot 
£ 18m tae kivver the hail program - 
juist aboot hauf the siller that's 
spent on Gaelic the noo. 

-ooo- 

Scots Tung WITTINS 

on the wab. 

The Scots Tung Wittins can be vizzied or 
doon-loadit an prentit (noo in HTML 
format forbye) frae the wab-steid o 

The Scots Speikers Curn, Glesca. 

Wab-steid backin 

http://www.miove.free-online.co.uk/ 

A hard copie o STW is sent free o chairge 
tae aw maimbers o Scots Tung. 

Maimbership subscreivins is £5 peyed ilka 
September. (£6 furth o United Kinrik) 


Thanks fir yer interest in this 
maitter." 

The'r nae guarantee this group will 
gaun aheid wi pittin up a sign in 
Scots but the fack they've taen the 
bother tae gie thair repone in Scots 
maun shuirlie be taen as a hertenin 
sign. 

Anither letter wis gotten frae East 
Lothian Cooncil's' Director o 
Eddication on the same heidit paper 
an screivit in seemilar Scots whaur 
he signs hissel at the fit as "High 
Heid Yin O Education and Ither 
Stuff." 

-ooo- 


Spikkin Proper. 

TWA three year syne, the P&J 
reportit anent a wifie seen walkin 
alang Union Street in Aiberdeen. 
She wis haudin her five year auld bi 
the haund an wis seen giein the 
bairn's airm a rug, leukin doon an 
sayin, "Dinna aye keep on sayin 
'Eh?'. Laim tae spik proper an say 
'Fit?'." 

-ooo- 


Cosmopolitan Scots. 

ANE o wir maimbers frae the nor- 
aist wis telt o a relation that haed 
tae veesit a fenn ae day the time o 
the war. He cam on a hantle 
Eytalian POW's the side o a park an 
speirt ane a quaisten. 

"I no ken." wis the repone, "Speir 
the fenner." 

-ooo- 




Aiberdeen the same day as the 
abuin Cross Pairty Curn wis 
breardit. 

-ooo- 

Centre for the Languages o 
Scotland. 

UNNER the heidin o ACTIONS to 
promote the languages of 
Scotland in Rhona Brankin's 

Creating our future.Minding 

our past, 


-ooo- 

The'r aye Scowth for the 
Offeecial Uiss o Scots. 

THE follaein letter wis gotten frae 
the Heid Projecks Officer o the East 
Lothian Landscape Design 
Depairtment. 


A message laddie warkin in a 
shipyaird in the late 40's wis sent 
oot tae a kenspeckle Leith chip 
shop for some o the men's denners. 
When he got tae the shop, Tony 
haed haen tae gaun oot for a meinit 
an left his auld mither tae leuk efter 
things. Afore the laddie cuid apen 
his mooth, the auld wffie threapit, 
"Tattie chipsa no redd. Cuma backa 
five meinit." 

-ooo- 

Copiericht. 

Copiericht for awthin screivit in this 
wittins blat bides wi R. Fairnie. The 
Scots Tung Wittins can be fotie-copied in 
hail or in pairt athoot leemit o nummers 
an this hauds guid an aw for onie pairt o 
the wittins blat that’s furthset in onie 
ither publication. 

Countra Clatter. 


Bi William G. Johnston o Udny 

NOO than, A ken aat A hivna 
deen a Countra Clatter for a 
lang, lang time, ay, an A hiv tae 
say aat A've bin weel telt aboot 
it an aa be a gweedly nummer o 
fowk! Bit michty, A jist dinna 
ken far e time gyangs tul jist 
noo. Some fowk, of coorse, wid 
say aat it wis becis A wis gettin 
aul, bit ye ken, A’m maist 
unwillin tae gree wi aat, fit, wi 
me feelin like a young thing A’m 
jist waitin for her tae come 
alang!!?? Weel, weel, there his 
bin an aafa lot o ongauns for e 
maist o es eer bit we’ll jist keep 
tyauvin awa, it'll seen get better. 

There wis a twa three days at e 
beginnin o October fin A fair 
thocht A wid hae tae tred in ma 
aul car for a boat. Michty, whit a 
waater er wis, ay, nae maitter far 
ye gid, waater aa ower e place. 
As A screeve es fyow wirds 
(2 It. Oct.), w've already hid 
ower 95mm’s o rain sae far es 
month, aat's 

-ooo- 

The Neist Forgaitherin 
Monday 4t. December 
7.30pm tae 9.00pm 
Comatee Rm. C. 

Brunton Ha, Musselburgh. 

- 000 - 

Come alang an hear Haddington's 
kenspeckle makar, Peter McCulloch, 
giein a readin frae his ain wark. 

- 000 - 


Twa traps wis set, each een wi a 
bittie cheese fixed ontil't. E 
followin day e cheese wis gane 
frae baith traps bit nae moosie 
hid been teen! Ay, ay, A says tae 
m'sel, A doot A've got a fecht on 
m’hans. E traps wis set again bit 
es time A melted e cheese on tae 
them bi e deft eese o a spunk. 
Neist day, success. Ae moosie in 
ae trap bit e cheese wis gane frae 
e ither een so they baith wur set 
again n ower e coorse o e neist 
fower days anither five o e little 
deevils wis teen, makin it sax aa 
igither. Bein a canny kyn o a 
billie, A've left e traps set jist in 
case! Ye ken, it wid appear aates 
maun o bin a gweed eer for 
moosie becis on twa different 
mornins fin A wis feedin e hens, 
A've fun deid moosies floatin in 
e hen's waater dishes. 

Tae eyn wi - Hiv ye heard e story 
aboot e postie fa wis deliverin e 
mail doon es street in a weel 
kent Buchan toun? Aa e hoosies 
hid nummers on their doors 
except een at hid e capital letters 
S Y N on it. Noo e postie wis 
fair puzzled ower e heids o es 
letters or wis it a name? Hooiver, 
ae day he his a package aat wis 
ower big tae ging throwe e letter 
box so he chappit on e door. An 
aul lad opened e door n e postie, 
efter he hid handed ower e 
package, speired e mannie fit did 
e letters or e wird mean. 

"Mercy Postie!", said e aul lad, 
"Aat's afa easy. If ye tak a look 
at e back o e door on e inside 
here it says, "S Y Oot!!!" 

-ooo- 


Yule Cairds. 

ANITHER twa thoosan "Snaw 
Ower The Ochils" cairds haes haed 
tae be prentit. 

-ooo- 


Makars' Neuk 

The "Standart Habbie" stanza is 
parteeclar tae the Scots language an 
isna uised in the leeteratur o onie 
ither leid. It wis first uised bi Sir 
Robert Sempill in his poem anent 
Habbie Simpson, the piper o 
Kilbarchan an later on bi Allan 
Ramsay, Robert Fergusson an 
Robert Burns. Tak tent on hou the 
Inglis spelt words "dread" an 
"dead" haes tae be moothit the 
Scots wey for tae rhyme wi 
"greed". 

And whan he play'd, the lasses 
leugh, 

To see him teethless, auld and 
teugh, 

He wan his pipes beside 
Barcleugh, 

Withouten dread: 

Which after wan him gear eneugh, 
But now he's dead. 

Alas! for him my heart is sair, 

For of his springs I gat a skair, 

At every play, race, feast and fair, 
But guile or greed. 

We need not look for piping mair, 
Sen Habbie's dead. 

Sir Robert Sempill (1595 - 1660) 


Mair on Fergusson. 


weel on t' fower inches in oor 
hameower leid. 

On een o e warst days, een o 
yon days fin it jist felt as if ye 
wis stannin in ablow e Niagara 
Faa's, A hid tae drive ower tae 
Banchory tae gie a talk tae a 
group o disabled fowkies. Whit 
a tyauve A hid ar A got there, wi 
e winda-wipers gyaun ful blast, 
heid-lichts on, mony a time A 
wis doon tae a craal tae get 
throwe some o e puddles. Roon 
aboot Dunecht ere wis roads 
closed becis o floodin, then fin 
A got tae e ither side o Echt, jist 
efter e Cullerlie Road eyn, e hull 
aat A wis gyaun hae tae ging up 
lookit mair like a river. E waater 
wis fair gushin doon't A can tell 
ye. Weel, weel, A pluckit up 
courage, drappit doon a gear, n 
aff A wint!!?? M’aul car didna 
lat m' doon n tae m' great 
del;icht n relief, in nae time A 
fun m'sel breestin e tap o e hull. 
E rest o e journey wisna afa bad 
n as A drew up ootside e hall far 
A wis spikkin, a wumman's heid 
lookit oot o e door. Fin she saa 
m' gettin oot she spoke back 
ower her shooder tae e fowkies 
in e hall, "Ay, he's jist arrived. 
He's nae afa late!!" Ye ken, A 
didna think she believed m' fin 
A telt her aat A hid jist braved e 
rapids o Echt tae get there! 

At wir hoosie at Mossies wiv 
been gettin a wee conservatory 
biggit ontil e front o't. Noo wi aa 
e mineer aat's been goin on wi 
foundations bein dug oot, hole 
bein bored n doors stannin open, 
asweel as e hairstin bein deen, 
A’m sheer ye can guess fit 
happened. Ay, aat's richt, 
moosies fun their wye in! 
Hooiver, as far as w'cwid see, 
they hid only got intil e kitchen, 
so Operation Moose wis pit inta 
motion! 


JAMES Robertson haes brocht 
oot the first walit edeetion o 
Robert Fergusson's wark for 
ower thertie year an, bi aw 
accoonts, it's richt braw. 

Robert Fergusson, Selected 
Poems. 

Bi James Robertson, furthset bi 
Birlinn at £8.99. ISBN 1 84158 
084 8. 

Gin ye dinna hae the siller, ye 
ken whit tae speir for at yer ain 
local library. 

-ooo- 


FREENDS o ROBERT 
FERGUSSON is ettlin tae 
ingaither twintie thoosan pound 
tae hae the bard's statue pitten up 
in Edinburgh's Auld Toun. Up 
tae the time o screivin, the 
follaein gifts includin siller firae 
ongauns rin bi Dr. George Philp 
o Scotsoun, stauns at £750. 
Forbye that, £2000 haes been 
giftit frae the Edinburgh City 
Cooncil an a faurer £500 frae the 
Scots Leid Associe. 

Juist anither £16750 tae come. 

Gin oniebodie ettles tae chuck in 
a anither bawbee or twa, contack 

2 

0131 440 1051 or 2 
0141 663 1293. 

As a kenspeckle muckle-mercat 
aye threaps, Ilka wee bit helps! 

-ooo- 


